Lisa 4
24.04.2020 sõlmitud
sõidukite registreerimiseelse tehnonõuetele vastavuse
kontrolli teostamise ja andmete töötlemise lepingu nr 1-13/20/0857-1 juurde


SÕIDUKITE REGISTREERIMISEELSE TEHNONÕUETELE VASTAVUSE KONTROLLI TEOSTAMISE JA ANDMETE TÖÖTLEMISE LEPINGU 
nr 1-13/20/0857-1 MUUTMINE
16.09.2026
Transpordiamet (Maanteeameti õigusjärglane[footnoteRef:2]), registrikood 70001490, aadress Valge 4/1, 11413 Tallinn, mida esindab Transpordiameti sõidukite tehnoosakonna juhataja Jürgo Vahtra, kes tegutseb peadirektori 11.05.2023 käskkirja nr 1.1-1/23/79 alusel, [2:  Vabariigi Valitsuse seaduse ja teiste seaduste muutmise seadus (Lennuameti, Maanteeameti ja Veeteede Ameti ühendamine), RT I, 10.12.2020, 1.] 

ja
osaühing Inchcape Motors Estonia, registrikood 11070736, aadress Läike tee 38, Peetri alevik, Rae vald, 75312 Harju maakond (edaspidi: teostaja), mida esindavad ühiselt juhatuse liige Ioannis Rossonis ja prokurist Kristiina Lõhmus,
vahel on sõlmitud 24.04.2020 sõidukite registreerimiseelse tehnonõuetele vastavuse kontrolli teostamise ja andmete töötlemise leping nr 1-13/20/0857-1 (edaspidi: leping).
Võttes arvesse, et:
(i) lepingu punkti 8.1 kohaselt saab lepingut muuta poolte kokkuleppel, lepingu muudatused, mis ei ole vormistatud lepinguga samas vormis, on tühised ning lepingu muudatused tuleb vormistada lepingu lisana;
(ii) lepingu punkti 4.4 kohaselt peab teostaja omama sõidukite valmistajatehasega sõlmitud ametlikku lepingut või ametliku maaletooja volitust, mis annab õiguse sõidukite müügiks Eestis;
(iii) teostaja esitas Transpordiametile avalduse (registreeritud Transpordiameti dokumendihaldussüsteemis 07.09.2026 numbriga 11.2-7/26/21421-1) lepingu punkti 2.2 muutmiseks. Teostaja soovib lepingu punkti 2.2 lisada õiguse teostada ülevaatust esmakordselt kasutusele võetavatele N2-kategooria FORD sõidukitele;
(iv) 20.04.2026 muudatuse punktiga 1 muudeti lepingu punkti 2.2 sõnastust järgmiselt: „Teostaja võib teostada Ülevaatust esmakordselt kasutusele võetavatele L3e-, M1- ja N1-kategooria BMW, M1-kategooria BMW I, M1- ja N1-kategooria FORD, M1- ja N1-kategooria LAND ROVER, M1-kategooria MAZDA, M1-kategooria MINI ning M1-kategooria BYD sõidukitele (edaspidi Sõiduk).“.

Lähtudes eeltoodust lepivad Transpordiamet ja teostaja kokku alljärgnevas:
1. Muuta lepingu punkti 2.2 ning sõnastada see uues redaktsioonis alljärgnevalt:
[bookmark: _Hlk190347794]„2.2. Teostaja võib teostada Ülevaatust esmakordselt kasutusele võetavatele 
L3e-, M1- ja N1-kategooria BMW, 
M1-kategooria BMW I, 
M1-, N1- ja N2-kategooria FORD, 
M1- ja N1-kategooria LAND ROVER, 
M1-kategooria MAZDA, 
M1-kategooria MINI ning
M1-kategooria BYD sõidukitele (edaspidi Sõiduk).“.
2. Lepingu muudatus on sõlmitud elektroonilises vormis eesti keeles. Lepingu muudatus jõustub kolmandal päeval pärast selle avaldamist.
3. 24.04.2020 sõlmitud lepingu nr 1-13/20/0857-1 juures on kolm kehtivat lisa:
19.03.2024 sõlmitud lisa 1;
20.04.2026 sõlmitud lisa 3;
käesolev lisa 4.

